Ünnerafdelen vun Süüdkorea

Süüdkorea is indeelt in acht Provinzen (Do), een besünner autonom Provinz (Teukbyeol Jachido), söss Grootstäder (Gwangyeoksi) un een besünner Stadt (Teukbyeolsi).

De Provinzen sünd wedder ünnerdeelt in Kreise (Do) un in Städer (Si). De Grootstäder sünd ünnerdeelt in Stadtdelen (Gu). De Städer Gwangju, Daejeon un Seoul hebbt blot Stadtdelen, de annern Grootstäder hebbt ok noch Kreise, de mehr an’n Rand vun de Städer liggen doot.

En Kreis warrt automaatsch en Stadt, wenn he mehr as 150.000 Inwahners hett. Wenn de Stadt mehr as 500.000 Inwahners hett, denn is de Stadt in Stadtdelen opdeelt. De Kreise sünd opdeelt in Landstäder (Eup) un in Gemenen (Myeon). En Landstadt mutt opminnst 20.000 Inwahners hebben un en Gemeen opminnst 6.000. Landstäder un Gemenen sünd wedder ünnerdeelt in Dörper (Ri).

Städer mit weniger as 500.000 Inwahners, de Stadtdelen vun Städer mit mehr as 500.000 Inwahners un vun Grootstäder sünd noch wedder opdeelt in Naverschoppen (Dong). En Naverschop kann noch wedder opdeelt wesen in enkelte administrative Naverschoppen. Dat heet eenfach blot, dat de Naverschop mehr as een Amtshuus hett, de elk för en bestimmt Deel vun de Naverschop tostännig sünd.

 List 
duum|350px|Ünnerafdelen vun Süüd-Korea

 Nummer in de Koort  Naam  Status 1  Seoul  besünner Stadt 2  Busan  Grootstadt 3  Daegu  Grootstadt 4  Incheon  Grootstadt 5  Gwangju  Grootstadt 6  Daejeon  Grootstadt 7  Ulsan  Grootstadt 8  Gyeonggi  Provinz 9  Gangwon  Provinz 10  Noord-Chungcheong  Provinz 11  Süüd-Chungcheong  Provinz 12  Noord-Jeolla  Provinz 13  Süüd-Jeolla  Provinz 14  Noord-Gyeongsang  Provinz 15  Süüd-Gyeongsang  Provinz 16  Jeju  besünner autonom Provinz

Kategorie:Süüdkorea